施師點

施師點 ， 字聖與 ， 信州宜興縣 （ 今江西省上饒市 ） 人 ， 一說信州玉山縣 （ 今江西省玉山縣 ） 人 。 南宋大臣 ， 宋孝宗時參知政事 。 施師點少年好學能文 ， 十歲通六經 ， 二十歲入太學 ， 每試均在前列 。 宋高宗紹興二十七年 （ 1157年 ） 以舍選奉廷對解褐 。 調福州教授 ， 未赴任 ， 丁內艱 ， 服除 ， 爲臨安府教授 。 宋孝宗乾道初年 ， 以臨安教授賜對 。 乾道八年 （ 1172年 ） 以兼權禮部侍郎 ， 除給事中 ， 兼太子詹事 。 乾道九年 （ 1173年 ） 假翰林學士 、 知制誥兼侍讀 ， 出使金朝 ， 執禮不辱使命 。 淳熙十年 （ 1183年 ） ， 擔任端明殿學士 、 籤書樞密院事 。 淳熙十一年 （ 1184年 ） ， 拜參知政事兼同知樞密院事 。 淳熙十三年 （ 1186年 ） ， 權提舉國史院 《 國史會要 》 。 淳熙十五年 （ 1188年 ） ， 以資政殿大學士知泉州 。 宋光宗紹熙二年 （ 1191年 ） 施師點知隆興府 、 江西安撫使 。 紹熙三年 （ 1192年 ） ， 施師點卒 ， 贈金紫光祿大夫 ， 諡正憲 。 著有 《 易說 》 四卷 ， 今佚 。 《 史識 》 五卷 、 《 東宮講議 》 五卷及文集 、 奏議數十卷 。